Tony da Silva este modest! "Eu doar am terminat munca pe care a început-o el aici" Cui îi este recunoscător portughezul
Poli Iași a câștiga partida cu FCU Craiova, scor 2-0, în ultima etapă din play-out-ul Superligii României.
Poli Iași iese din "zona roșie" și se află pe locul șase în play-off, cu 27 de puncte. În urma acestei partide, trupa din Copou s-a salvat oficial de retrogradare și va rămâne în primul eșalon fotbalistic românesc.
Tony da Silva: "Am venit aici cu inima deschisă și din prima zi am zis că o sa fie greu"
Surprins plăcut de prestația băieților săi, după fluierul final, tehnicianul i-a lăudat și a evidențiat că a fost cea mai bună partidă de când a ajuns el în zona Moldovei.
Mai mult, tehnicianul portughez a ținut să laude suporterii și orașul dar în special pe Leo Grozavu, fostul antrenor al celor de la Poli Iași.
"Am venit aici cu inima deschisă și din prima zi am zis că o sa fie greu.
Mă simt foarte increzător dar asta e o munca lui Leo Grozavu și a conducerii, eu doar am ajutat puțin!", a declarat Tony da Silva, după meciul ce a salvat-o pe Iași din "zona roșie"
"Eu nu fumez, acum mă odihnesc și mă calmez. Până la urmă asta nu contează, vedeta este echipa, orașul, ce este important e ca am reușit să fim puternici.
Noi nu avem buget ca alte echipe din Superligă, suntem o echipa umilă, de muncitori. Eu mă simt foarte bine aici, am găsit un club familiar, îmi dedic aici tot viitorul", a continuat Tony da Silva.
"E foarte fantastic ce a făcut el aici (n.r - Leo Grozavu) eu doar am terminat munca pe care a început-o el aici.
Publicul a fost fantastic, băieții au făcut cel mai bun meci de când sunt eu aici, sunt foarte mândru de ei, de oraș și de public", a concis tehnicianul.
Cum arată clasamentul din play-off-ul Superligii României
Urmăriți SPORT.RO și pe Google News